**A Nemzeti Egészségbiztosítási Alapkezelő**

**Humánpolitikai Főosztálya**

**személyügyi referens** **munkakörbe pályakezdő munkatársat keres** kormányzati szolgálati jogviszony keretében. **A munkáltatói jogkört** a Nemzeti Egészségbiztosítási Alapkezelő (a továbbiakban: NEAK) **főigazgatója** gyakorolja.

**A kormányzati szolgálati jogviszony időtartama:** határozatlan időtartamra szól, 6hónap próbaidő kikötésével.

**Foglalkoztatás jellege:** teljes munkaidő.

**A munkavégzés helye:** 1139 Budapest, Váci út 73/A.

**A személyügyi referens feladatai:**

1. A kormánytisztviselők és az Mt. hatálya alá tartozó munkavállalók felvételével, jogviszonyuk megszüntetésével vagy a kinevezéssel összefüggő egyéb személyügyi és munkaügyi feladatok jogszabályok szerint történő, teljes körű ellátása.
2. Személyügyi és munkaügyi vonatkozású kérdésekben szakmai segítség nyújtása a munkatársak, valamint a NEAK vezetői részére.

**Illetmény és juttatások:** az illetmény megállapítására a kormányzati igazgatásról szóló 2018. évi CXXV. törvény rendelkezései az irányadóak. Az egyéb juttatásokra a NEAK Közszolgálati Szabályzatának rendelkezései az irányadóak.

**Az álláshely betöltésének feltételei:**

* magyar állampolgárság
* cselekvőképesség
* büntetlen előélet
* felsőfokú szakirányú végzettség
* felhasználói szintű informatikai ismeretek.

**Előnyt jelent:**

* jó szervezőkészség
* empátiás készség
* a közigazgatás iránti elhivatottság
* terhelhetőség.

**Az álláshelyre frissen végzett pályakezdők, vagy a 2018/2019-es tanévben végzettséget szerző pályakezdők jelentkezését várjuk, azzal a feltétellel, hogy a munkába állásra a végzettség megszerzését követően kerülhet sor.**

**Az álláshely betölthetőségének időpontja:**

Az álláshely legkorábban 2019. június 18. napjától tölthető be.

**A pályázat benyújtásának határideje:** 2019. június 7.

**A pályázathoz benyújtandó iratok:**

* Önéletrajz
* Rövid motivációs levél

Az álláshely betöltésével kapcsolatosan további **információt Lippainé Lencse Éva osztályvezető (Humánpolitikai Főosztály) nyújt** **a** **06 1-298-2408-as vagy a 06 70 683 9627-es telefonszámokon.**

**A jelentkezés benyújtásának módja:**

* elektronikus úton a Humánpolitikai Főosztály részére a human@neak.gov.hu e-mail címen keresztül.